ગુણવંતભાઈને આઝાદી મેળવવાની તાલાવેલી બહુ નાનપણથી હતી. એ માટે ગાંધીજીનું માર્ગદર્શન મેળવી વધુ સજ્જ થવા એમણે એક વર્ષ વર્ધામાં ગાળ્યું હતું. ગાંધીજી એ અરસામાં સેવાગ્રામમાં રહેતા હતા. દર શની–રવી ગાંધીજી તાલીમાર્થીઓ તેમ જ ઈતર લોકોને વાતચીત માટે મળતા. આથી ગુણવંતભાઈ વર્ધાથી પાંચ માઈલ ચાલીને સેવાગ્રામ બાપુને મળવા જતા. એક વખત ગાંધીજીને એમણે પુછ્યું, “બાપુ આમ રેંટીયો કાંત્યે તે કંઈ આઝાદી મળે?”